text: қарабурадағы өмірбай шешенге қойылған белгі өмірбай жүздібайұлы (1786, қазіргі қызылорда облысы, жалағаш ауданы ақшығанақ елді мекені 1866, қарақұмдағы жырық елді мекені) би әрі шешен. кіші жүздің құрақ тама руынан шыққан. ел билігіне ерте араласқан. байқадам батырды өткір сөзімен кенесарының жазасынан құтқарып алған. ел аузында өмірбай айтты деген ұтымды да ойнақты сөздер, түрлі әңгімелер мол сақталған. жалағаш кенті орталығында бір көше берілген.